BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

GRAD GRAČANICA

JU DJEČIJE OBDANIŠTE

„NAŠA DJECA“ GRAČANICA

Broj: 407/22

Gračanica, 09.06.2022. godine

Na osnovu člana 53. stav 1. i 4. Zakona o predškolskom odgoju i obrazovanju TK – prečišćeni tekst (,,Službene novine TK“ broj: 10/20), člana 20a. stav 2. Zakona o radu FBiH („Službene novine FBiH“ broj: 26/16; 89/18), člana 2. Pravilnika o radu Ustanove broj: 48/19; 483/19; 296/22, Odluke Upravnog odbora broj: 204/22 od 29.03.2022. godine i saglasnosti osnivača broj: 02-04-02115-2022 od 06.06.2022. godine, Upravni odbor raspisuje:

**JAVNI KONKURS**

za prijem radnika

**Naziv pozicije:**

1. **odgajatelj –** 2 **izvršioca na određeno vrijeme – godina dana**
2. **odgajatelj – 1 izvršilac na određeno vrijeme – deset mjeseci**

**Opći uslovi koje kandidat mora ispunjavati su sljedeći:**

* Da je državljanin BiH
* Da je stariji od 18 godina
* Da je zdravstveno sposoban za obavljanje poslova radnog mjesta na koje konkuriše
* Da nije obuhvaćen odredbama člana IX stav 1. Ustava Bosne i Hercegovine

**Posebni uslovi koje kandidat mora ispunjavati:**

* VSS ili završen prvi ciklus visokog obrazovanja po bolonjskom sistemu studiranja u najmanje trogodišnjem trajanju koji se vrednuje sa 180 ECTS bodova
* završen Filozofski fakultet ili drugi nastavnički fakultet/pedagoška akademija – odsjek za predškolski odgoj i obrazovanje i stečeno stručno zvanje profesora predškolskog odgoja ili odgajatelj predškolske djece ili drugo stručno zvanje stečeno na odsjeku za predškolski odgoj i obrazovanje
* završen Filozofski ili drugi nastavnički fakultet – odsjek za razrednu nastavu i stečeno stručno zvanje profesora razredne nastave, bachelora razredne nastave ili drugo stručno zvanje na odsjeku za razrednu nastavu, pod uslovom da se ne može osigurati odgovarajući broj osoba profila i stručne spreme iz alineje 2 posebnih uslova i da kandidat ima prethodno završenu modularnu obuku Pedagoškog zavoda Tuzlanskog kantona za rad sa djecom predškolskog uzrasta u trajanju od najmanje od 40 sati. Ugovor sa ovim licima se zaključuje na određeno vrijeme odnosno do popune radnog mjesta osobom odgovarajućeg profila i stručne spreme iz alineje 2 posebnih uslova, a najduže 12 mjeseci
* najmanje 12 mjeseci iskustva u struci nakon sticanja odgovarajuće visoke stručne spreme tražene konkursom
* položen stručni ispit
* da nije pravosnažno osuđen za krivično djelo koje ga čini nedostojnim za obavljanje poslova i radnih zadataka predškolskog obrazovanja

**Opis poslova:**

Opis poslova za radno mjesto odgajatelj utvrđen je Pravilnikom o organizaciji i sistematizaciji radnih mjesta sa opisom poslova broj: 48-1/19; 483-1/19; 296-1/22 JU Dječije obdanište „Naša djeca“ Gračanica i obuhavata: planiranje, organizovanje i osmišljavanje aktivnosti koje potiču razvoj tjelesnih, duševnih i društvenih vještina djeteta, realizuje neposredno odgojno – obrazovni rad rad u grupi pripremajući se svakodnevno za rad, vrši svakodnevno posmatranje, praćenje i procjenu rasta razvoja svakog djeteta u svrhu planiranja aktivnosti, vodi evidenciju i dokumentaciju o djeci u grupi, vrši prijem i ispraćaj djece u/iz grupe, preuzima odgovornost za djecu u zatvorenom i otvorenom okruženju kao i na planiranim izletima, realizuje društvene i kulturne aktivnosti grupe i sl.

**Potrebna dokumentacija:**

Uz uredno popunjen i potpisan prijavni obrazac koji se može preuzeti u sjedištu Ustanove na adresi ul. Mejdan Džedid sokak broj 8, Gračanica, od ponedjeljka do petka, u periodu od 07:00h do 14:30h, potrebno je dostaviti sljedeću dokumentaciju, original ili ovjerene kopije:

1. CIPS-ova prijava mjesta boravka – ne stariji od tri mjeseca
2. Izvod iz Matične knjige rođenih
3. Dokaz o posjedovanju odgovarajuće stručne spreme
4. Dokaz o položenom stručnom ispitu
5. Uvjerenje o pohađanju modularne obuke (za profesore razredne nastave)
6. Ovjerena izjava od nadležnog organa da kandidat nije obuhvaćen odredbama člana IX stav 1. Ustava Bosne i Hercegovine – ne starija od tri mjeseca
7. Potvrdu/uvjerenje o radnom iskustvu u struci, izdatu od ustanove u kojoj je radio, iz koje je vidljivo da je kandidat radio na istim ili sličnim poslovima koji su predmet javnog oglašavanja, a na osnovu koje se vrši bodovanje kandidata
8. Kandidat koji ostvaruje prednost pri zapošljavanju prema odredbama Zakona o dopunskim pravima boraca i članova njihovih porodica TK i Pravilnika o jedinstvenim kriterijima i pravilima za zapošljavanje branilaca i članova njihovih porodica u institucijama TK dužan je dostaviti potvrdu/uvjerenje da se nalazi na evidenciji Službe za zapošljavanje (ne stariju od 15 dana od dana objavljivanja konkursa) i dokaz kojim potvrđuje pripadnost jednoj od kategorija boračke populacije u skladu sa Zakonom i Pravilnikom iz tačke 8.

**Obaveza dostavljanja dokumentacije**

Kandidati koji budu primljeni u radni odnos, dužni su u roku od sedam dana od dana konačnosti Odluke o izboru dostaviti ljekarsko uvjerenje, uvjerenje o nevođenju krivičnog postupka, uvjerenje da nije pravosnažno osuđen za krivično djelo koje ga čini nedostojnim za obavljanje poslova i radnih zadataka predškolskog obrazovanja i urednu sanitarnu knjižicu nakon izvršenog sanitarnog pregleda. Ovi dokumenti ne mogu biti stariji od tri mjeseca od dana konačnosti Odluke o izboru.

Za pozicije 1. i 2. predviđen je probni rad u trajanju od tri mjeseca.

**Konkursna procedura**

Konkursna procedura se sastoji od pismenog, usmenog i praktičnog ispita, koji podrazumjevaju poznavanje općeg znanja i zakonskih odredaba koje regulišu oblast predškolskog odgoja i obrazovanja. O vremenu, mjestu i načinu održavanja pismenog ispita kandidati će biti obaviješteni u pisanom obliku, putem obavijesti koja će biti dostavljena na adresu kandidata, kao i na e-mail adresu ukoliko je ista navedena u prijavi i to najmanje pet dana prije održavanja ispita. O daljem procesu izbora kandidati se mogu obavijestiti i usmeno ili putem telefona.

Nepotpune i neblagovremene prijave neće se uzeti u razmatranje, o čemu će kandidat biti pismeno obaviješten.

O rezultatima konkursa, svi kandidati će biti pismeno obaviješteni najkasnije u roku od pet dana od dana donošenja odluke o izboru kandidata. Obavještenje sadrži pouku o pravnom lijeku.

Konkursnu proceduru sprovodi konkursna komisija u skladu sa Pravilnikom o radu Ustanove broj: 48/19; 483/19 i 296/22.

Konkurs ostaje otvoren **8 (osam) dana od dana njegove posljednje objave**, a objavit će se na oglasnoj ploči Ustanove, dnevnom listu „Oslobođenje“ i oglasnoj ploči Službe za zapošljavanje Biro Gračanica.

Prijave se podnose lično, u prostorijama Ustanove ili poštom, preporučeno, na adresu: **Javna ustanova Dječije obdanište „Naša djeca“ Gračanica, ul. Mejdan Džedid sokak 8, 75320 Gračanica, sa naznakom ,,Prijava na Javni konkurs“- ne otvarati.**

PREDSJEDNIK UPRAVNOG ODBORA

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dževad Salibašić